- Răzvan Raț a tras un semnal de alarmă, după amicalele naționalei
- Mesajul transmis de fostul internațional
Răzvan Raț a tras un semnal de alarmă, după amicalele naționalei. Fostul internațional român a vorbit despre situația selecționatei lui Edi Iordănescu, după "dubla" din luna martie.
În această lună, România a remizat pe teren propriu cu Irlanda de Nord, scor 1-1. A urmat apoi duelul cu Columbia lui Luis Diaz, care s-a încheiat cu victoria sud-americanilor, scor 3-2. Partida s-a jucat la Madrid și a fost în direct pe Antena 1 și în AntenaPLAY.
Răzvan Raț a tras un semnal de alarmă, după amicalele naționalei
Răzvan Raț este de părere că jucătorii echipei naționale trebuie să aibă meciuri în picioare, înainte de Campionatul European din Germania. De asemenea, acesta a vorbit și despre poziția de fundaș stânga, acolo unde Edi Iordănescu are, în momentul de față, mari dificultăți.
"Eu cred că mai sunt lucruri de pus la punct, o să mai fie meciuri amicale. O să fie și cantonamentul dinainte de EURO.
Până la EURO mai există foarte multe zile în care jucătorii noștri trebuie să joace, așa cum spunea și selecționerul. Trebuie să se impună la echipele de club, pentru avea un ritm corespunzător.
Dacă Bancu va fi sănătos, el va fi titular. Dacă nu, e greu. Mie nu îmi place improvizația asta cu jucători de picior drept pe flancul stâng. Nu înseamnă că nu merge, dar mie nu îmi place.
Eu cred că prima opțiune va fi Bancu, poate va fi și Opruț.
Sunt jucători care par că sunt prima opțiune, oarecum bătuți în cuie. Nu mai avem, așa cum acum 15 ani, cel puțin 8-9 jucători care erau bătuți în cuie. La momentul ăsta nu se mai întâmplă aceslași lucru, dat fiind faptul că jucătorii nu mai sunt constanți", a spus Răzvan Raț.
Florin Prunea, "cucerit" de Ianis Hagi după Columbia – România 3-2
Florin Prunea a recunoscut că a fost cucerit de prestația lui Ianis Hagi, după Columbia – România 3-2. Fostul internațional a vorbit, de asemenea, și despre alți "tricolori".
Fiul "Regelui" a marcat primul gol al echipei naționale și a avut o prestație solidă în partida de pe Metropolitano.
"Un test foarte concludent. Și meciul cu Irlanda de Nord ne-a arătat la ce nivel suntem. Am arătat că suntem destul de departe. Mai e timp totuși, mai sunt 2 amicale.
Eu cred că Ianis le-a dat de gândit celor de la Alaves. Sigur îi vor mai acorda minute. Și Drăgușin, e bine că selecționerul i-a dat 2 meciuri. E bine și că l-a schimbat.
Rațiu nu a făcut un meci rău, Burcă, Drăgușin sunt puncte fixe, dar sunt sigur că pot face meciuri mult mai bune.
Horațiu, jos pălăria! A dovedit că merită să meargă la turneul final, chiar dacă nu joacă și trece printr-o perioadă grea. Mai sunt amicale, care vor fi în perioada de pregătire. E foarte important pentru că nu am avut jucători accidentați", a spus Florin Prunea.